title: I Kékér Tekén I Lutung
text: “O… nah nah.” Kéto I Lutung tur menék magandong di tunduné I Kékér. Puuuu…rrrr, énggal I Kékér makeber lakar ngliwatin danu ngandong I Lutung. “Adéng-adéng Kékér, aduh… jejeh wake kén Iba sriat-sriut” Kéto I Lutung ngraos, sagét énggal ia neked di alas ulun danuné. I Lutung macebur, laut makecos menék punyan lisah ngalap buah lisah suba kuning. Buin ia makecos ka punyan nyam buné, buin ka punyan nangkané kanti uleg-ulegan ia bes netekan neda who-wohan. Kacerita kéto gegaéné I Lutung di alas ulun danuné, lega pesan ia sadina-dina nepukin who-wohan ané maéndahan tur suba pada tasak. Saja jeg motah ia ngamah buah tusing cara diugas di tongosné I mnaluan.